
  H O T Ă R Â R E  Nr.73

 din data de 11 august 2021
privind aprobarea acordării, la nivelul comunei Biharia, 

a pachetului ”Trusou pentru nou-născut” 
Având în vedere Referatul de aprobare nr.2373/01.07.2021, prezentat de primarul comunei Biharia, în calitate de inițiator, precum și Raportul de specialitate nr.2374/01.07.2021 prezentat de aparatul de specialitate al primarului comunei Biharia, prin care se propune aprobarea acordării, la nivelul comunei Biharia, a pachetului ”Trusou pentru nou-născut” , 

Ținând cont de avizul comisiilor de specialitate a Consiliului Local al comunei Biharia,

Luând în considerare prevederile art.7 alin.(2), art.258 alin.(2) și alin.(3), art.263 din Legea nr.287/2009 privind Codul Civil, republicată, cu modificările și competările ulterioare,
Ținând seama de prevederile art.2 alin.(1), art.3 alin.(1) și alin.(2), art.5 lit.m), art.8 alin.(1) lit.c), art.9 alin.(1) lit.b) alin.(2) și alin.(5), art.15 alin.(3), art.16 alin.(1) și alin.(5), art.18 alin.(1) și alin.(2) din Legea asistenței sociale nr.292/2011, cu modificările și completările ulterioare,
Având în vedere prevederile art.2 și art.5 din Legea nr.272/2004 privind protecția și promovarea drepturilor copilului, republicată, cu modificările și completările ulterioare, 


Luând în considerare prevederile art.2 pct.7, art.3 și art.5 din Legea nr.273/2006 privind finanțele publice locale,
Ținând cont de prevederile prevederile art.7 din Legea nr.52/2003 privind transparența decizională în administrația publică, republicată, cu modificările și completările ulterioare,


În temeiul art.139 şi art.196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare,
Cu 10 voturi “pentru”, __-___ “împotrivă”, __-___ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
      ADOPTĂ PREZENTA HOTĂRÂRE:
Art.1 Se aprobă acordarea, la nivelul comunei Biharia, a pachetului ”Trusou pentru nou-născut” , conform Metodologiei prevăzută în anexă, care face parte integrantă din prezenta hotărâre. 

Art.2  Pachetul ”Trusou pentru nou-născut”, în valoare de 500 lei/pachet, conține produse destinate nevoilor de creștere și îngrijire a copilului în primele luni de viață.

Art.3 Finanțarea pachetului ”Trusou pentru nou-născut” se asigură din bugetul local al comunei Biharia.
Art.4 Achiziția pachetului ”Trusou pentru nou-născut” se realizează cu respectarea prevederilor legislației privind achizițiile publice.

Art.5 Cu ducerea la îndeplinire a prezentei hotărâri se încredințează Primarul comunei Biharia, compartimentul asistență socială, compartimentul achiziții publice și compartimentul buget și contabilitate.
Art.6 Prezenta hotărâre se comnuică cu:

· Instituţia Prefectului – Judeţul Bihor

· Primarul comunei Biharia

· Compartimentul asistență socială

· Compartimentul achiziții publice

· Compartimentul buget și contabilitate
PREŞEDINTE DE ŞEDINŢĂ
 
                                
  CONTRASEMNEAZĂ                        

         BORSI JOZSEF                                                                      
  SECRETAR GENERAL 

                                                                                                                    Bianca CSIDRE                    

Anexă la H.C.L. nr. 73/11.08.2021
METODOLOGIA PRIVIND ACORDAREA, LA NIVELUL COMUNEI BIHARIA, 
A PACHETULUI ”TRUSOU PENTRU NOU-NĂSCUT”

Prezenta metodologie are la bază prevederile Legii nr.287/2009 privind Codul Civil, republicată, cu modificările și competările ulterioare, ale Legii nr.292/2011 a asistenței sociale, cu modificările şi completările ulterioare, ale Legii nr. 272/2004 privind protecţia şi promovarea drepturilor copilului, cu modificările și completările ulterioare, și ale O.U.G. nr. 57/2019 privind Codul administrativ, cu modificările și completările ulterioare.
Pachetul ”Trusou pentru nou-născut”, conține produse destinate nevoilor de creștere și îngrijire a copilului în primele luni de viață.

Pachetul ”Trusou pentru nou-născut” se acordă o singură dată, pentru fiecare nou-născut, pentru care s-a depus cerere, urmând ca pachetul să fie înmânat solicitantului de către reprezentanții din cadrul u.a.t. Comuna Biharia.

Beneficiarii pachetului ”Trusou pentru nou-născut” sunt părinții/părintele copilului/copiilor născut/născuți vii, cu domiciliul stabil în comuna Biharia.

   Condiții de acordare a trusoului cadou pentru nou-născuți:

Pentru a beneficia de pachetul ”Trusou pentru nou-născut”, trebuiesc îndeplinite cumulativ următoarele condiții:
     - Cel puțin unul dintre părinți/părintele singur să aibă domiciliul stabil în comuna Biharia,
     - Să nu aibă datorii față de bugetul local al comunei Biharia;
     - Să depună cererea pentru acordarea pachetului în termen de maxim 90 de zile calendaristice de la data nașterii copilului.

   Documente necesare solicitării pachetului ”Trusou pentru nou-născut”
· Cerere tipizată, conform anexei la prezenta Metodologie;

· Actele/actul de identitate ale/al părinților/părintelui singur

· Certificatul de naștere al copilului/copiilor

· Certificat de atestare fiscală din care să rezulte că beneficiarii nu au datorii față de bugetul local al comunei Biharia

Cererea pentru acordarea pachetului ”Trusou pentru nou-născut”, însoțită de actele doveditoare, se va depune, pentru fiecare nou-născut, la Compartimentul asistență socială.

În urma analizării cererii însoțită de actele doveditoare, se va emite Dispoziția primarului comunei Biharia pentru aprobarea/respingerea cererii de acordare a pachetului ”Trusou pentru nou-născut”.

În cazul aprobării cererii, solicitanții vor fi informați telefonic/watsapp/e-mail cu privire la data înmânării pachetului ”Trusou pentru nou-născut”.
PREŞEDINTE DE ŞEDINŢĂ
 
                                
            CONTRASEMNEAZĂ                        

         BORSI JOZSEF                                                                      
  SECRETAR GENERAL 

                                                                                                                    Bianca CSIDRE                    

         Anexa la Metodologia privind acordarea, la nivelul comunei Biharia, a pachetului ”Trusou pentru nou-născut” 

Cerere de acordare a trusoului cadou pentru nou-născuți

Subsemnatul/a………………………………………………………….., cu domiciliul în Biharia str./sat …………...…………………., nr. ……………., județul Bihor, posesor/posesoare al/a actului de identitate …….., seria ………...., nr …………………..…………, eliberat de …………………………… la data de ……………………………..., CNP …....…………..………, nr. telefon: ……………………., e-mail ................................................, în calitate de părinte al copilului ……………………………………………., născut la data de ………………………………, CNP ……………………………………………., prin prezenta solicit a-mi aproba acordarea pachetului ”Trusou pentru nou-născuți”.

Declar pe propria răspundere, sub sancțiunile Codului penal privind infracțiunea de fals în declarații că pentru acest copil s-a depus doar prezenta cerere în vederea acordării pachetului ”Trusou pentru nou-născut”, mă ocup de creșterea și îngrijirea copilului și locuiesc împreună cu acesta, copilul nefiind încredințat sau dat în plasament unei alte persoane ori unui organism privat autorizat sau serviciu public.

Data ____________





Semnătura ____________
Se atașează prezentei următoarele documente:
□ Actul de identitate al solicitantului (copie);

□ Actul de identitate al celuilalt părinte (copie);

□ Certificat de naștere al copilului (copie);

□ Certificat de atestare fiscală;

□ Altele (menționați) ………………………………………………………………………… .

Datele dumneavoastră  personale sunt prelucrate de Primăria comunei Biharia potrivit Regulamentului 679/2016 a UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, în scopul îndeplinirii unei obligații legale. Datele pot fi dezvăluite unor terți în baza unui temei legal justificat. Vă puteți exercita dreptul de acces la date, rectificate, ștergerea datelor, restricționarea prelucrării, la opoziție în condițiile RGDP 679/2016, printr-o cerere scrisă, semnată și datată, depusă la sediul instituției.


